ΓΡΑΠΤΗ ΕΡΩΤΗΣΗ E-2251/99

υποβολή: Pedro Marset Campos (GUE/NGL) προς την Επιτροπή

(1 Δεκεμβρίου 1999)

Θέμα: Χώρος αποθήκευσηςγραερίων πετρελαίου της REPSOL BUTANO στο Alumbres (Murcia- Ισπανίας)

Οι κάτοικοι του Alumbres (Murcia) έχουν τρομοκρατηθεί από την εγκατάσταση, σε λίγα μέτρα από τις κατοικίες που βρίσκονται κοντά στο Alumbres, χώρων αποθηκεύσεως της επιχειρήσεως REPSOL BUTANO χωρίς να προτείνεται καμιά εναλλακτική λύση εγκατάστασης για όλη την περιοχή της κοιλάδας Escomberas.

Αρχικά, οι αποθήκες βρίσκονταν σε 300 μέτρα από την οικιστική ζώνη. Κατόπιν διαφόρων διαμαρτυριών, η εγκατάσταση μεταφέρθηκε 150 μέτρα μακρύτερα. Οι περίοικοι ζητούν όπως οι εγκαταστάσεις αυτές δημιουργηθούν τουλάχιστον σε τρία χιλιόμετρα από την οικιστική ζώνη προκειμένου να αποφευχθεί οποιοσδήποτε κίνδυνος. Επιπλέον, στην περιοχή του Alumbres έχουν εγκατασταθεί 14 από τις 28 χαρακτηρισθείσες ως επιβλαβείς, τοξικές και επικίνδυνες βιομηχανίες της περιφέρειας της Murcia.

Λαμβάνονταςπόψη ότι οι περίοικοι δεν έχουν στη διάθεσή τους τα κατάλληλα μέσα προστασίας, ούτε γνωρίζουν πώς να ενεργήσουν σε περίπτωση που συμβεί κάποια καταστροφή στα εργοστάσια που ευρίσκονται σ&pos; αυτή την Αυτόνομη Περιφέρεια της Cartagena καθώς και ότι η απάντηση των τοπικών αρχών και της Αυτόνομης Διοίκησης χαρακτηριζόταν από ελάχιστη ευαισθησία όσον αφορά την έγκριση μέτρων τα οποία παραμένουν ημιτελή:

1. Γνωρίζει η Επιτροπή το σχέδιο εγκαταστάσεως αυτών των αποθηκών;

2. Μπορεί να αναφέρει η Επιτροπή εάν έχει χορηγηθεί κοινοτική χρηματοδότηση για τηνλοποίηση αυτού του σχεδίου;

3Δεν φρονεί άραγε η Επιτροπή ότι οι αρμόδιες αρχές πρέπει να εκπονήσουν ειδικό σχέδιο προλήψεως των χημικών κινδύνων για την περιφέρεια αυτή;

4. Μπορεί να αναφέρει η Επιτροπή εάν έχειποβληθεί σχέδιο περιβαλλοντικών επιπτώσεων, σύμφωνα προς την οδηγία 85/337/ΕΟΚ(1) σχετικά με τον αντίκτυπο ορισμένων δημόσιων ή ιδιωτικών έργων στο περιβάλλον;

5. Δεν φρονεί η Επιτροπή ότι έχει θιγεί το δικαίωμα των πολιτών να διαθέτουν όλες τις πληροφορίες για θέματα περιβάλλοντος, όπως διατυπώνεται στην οδηγία 90/313/ΕΟΚ(2) σχετικά με την πρόσβαση στις πληροφορίες επί θεμάτων περιβάλλοντος;

6. Μπορεί να ζητήσει η Επιτροπή πληροφορίες σχετικά με τα προβλεφθέντα από τις αρμόδιες αρχές μέτρα προκειμένου να διασφαλισθεί ότι το έργο αυτό δεν θα προκαλέσει σοβαρή ζημία στο περιβάλλον, ούτε θα συνεπάγεται κανένα κίνδυνο για την ποιότητα ζωής των κατοίκων του Alumbres;

(1) ΕΕ L 175 της 5.7.1985, σελ. 40.

(2) ΕΕ L 158 της 23.6.1990, σελ. 56.

Απάντηση της κας Wallstrm εξ ονόματος της Επιτροπής

(17 Ιανουαρίου 2000)

Η Επιτροπή δεν γνωρίζει τα γεγονότα στα οποία αναφέρεται το Αξιότιμο Μέλος του Κοινοβουλίου.

Δενπάρχει χρηματοδότηση ούτε από το Ευρωπαϊκό Ταμείο Περιφερειακής Ανάπτυξης (ΕΤΠΑ), ούτε από το Ταμείο Συνοχής για τους χώρους αποθήκευσηςγραερίου στο Alumbres (Ισπανία).

Οι εγκαταστάσεις που αποτελούν αντικείμενο της παρούσας ερώτησης μπορεί να εμπίπτουν στην οδηγία 96/82/ΕΚ του Συμβουλίου, της 9ης Δεκεμβρίου 1996, για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες(1). Η εν λόγω οδηγία καθιερώνει τηνποχρέωση λήψης αναγκαίων μέτρων για την πρόληψη των μεγάλων ατυχημάτων που σχετίζονται με επικίνδυνες ουσίες και τον περιορισμό των συνεπειών για τον άνθρωπο και το περιβάλλον από την πρόκληση τέτοιων ατυχημάτων από βιομηχανικές δραστηριότητες. Η εφαρμογή της οδηγίας 96/82/ΕΚ εξαρτάται από την ποσότητα των ουσιών που αποθηκεύονται στις εν λόγω εγκαταστάσεις. Τα άρθρα 11 και 12 της οδηγίας 96/82/ΕΚ προσδιορίζουν τιςποχρεώσεις που βαρύνουν τα κράτη μέλη όσον αφορά τα σχέδια έκτακτης ανάγκης και τον έλεγχο της πολεοδόμησης. Η οδηγία 96/82/ΕΚ μεταφέρθηκε στο ισπανικό δίκαιο μέσω του «R.D. 1254/1999, de 16 de julio, por el que se aprueban medidas de control de los riesgos inherentes a los accidentes graves en los que intervengan sustancias peligrosas.»

Η Επιτροπή αγνοεί εάν οι περί ων ο λόγος εγκαταστάσειςπεβλήθησαν στη διαδικασία αξιολόγησης των περιβαλλοντικών επιπτώσεων που προβλέπεται από την οδηγία 85/336/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον. Πρέπει εντούτοις να αναφερθεί ότι το άρθρο 2 της εν λόγω οδηγίας προβλέπει ότι τα έργα που ιδίως λόγω της φύσης, του μεγέθους ή της θέσης τους μπορούν να έχουν σημαντικές επιπτώσεις στο περιβάλλον,ποβάλλονται σε αξιολόγηση όσον αφορά τις επιπτώσεις τους πριν από τη χορήγηση της άδειας. Η εν λόγω διάταξη ισχύει για τα έργα που απαριθμούνται στα παραρτήματα Ι και ΙΙ της οδηγίας. Το άρθρο 4 παράγραφος 2 προβλέπει ότι τα έργα που απαριθμούνται στο παράρτημα ΙΙ πρέπει ναπόκεινται στην εν λόγω διαδικασία, εφόσον τα κράτη μέλη κρίνουν ότι το απαιτούν τα χαρακτηριστικά τους. Οι εγκαταστάσεις αποθήκευσης πετρελαίου, πετροχημικών και χημικών προϊόντων μνημονεύονται στο παράρτημα ΙΙ της προαναφερθείσας οδηγίας. Συνεπώς, τα έργα πουπάγονται σε αυτή την κατηγορίαπόκεινται σε αξιολόγηση, σύμφωνα με τα άρθρα 5 έως 10 της οδηγίας, εφόσον το κράτος μέλος κρίνει ότι το απαιτούν τα χαρακτηριστικά τους. Πρέπει να σημειωθεί ότι η οδηγία 85/337/ΕΟΚ τροποποιήθηκε από την οδηγία 97/11/ΕΚ(2). Μολαταύτα, βάσει του άρθρου 3 παράγραφος 2 της οδηγίας 97/11/ΕΚ, εάν μια αίτηση χορήγησης άδειαςποβλήθηκε πριν από την 14 Ιουνίου 1999, ισχύουν οι διατάξεις της οδηγίας 85/337/ΕΟΚ στην προ της τροποποίησης έκδοσή της.

Τα στοιχεία που προσκόμισε το Αξιότιμο Μέλος του Κοινοβουλίου δεν επιτρέπουν να διαπιστωθεί η ύπαρξη παράβασης της οδηγίας 90/313/ΕΟΚ του Συμβουλίου, της 7ης Ιουνίου 1990, σχετικά με την ελεύθερη πληροφόρηση για θέματα περιβάλλοντος(3). Εν πάση περιπτώσει, πρέπει να σημειωθεί ότι το άρθρο 4 της οδηγίας 90/313/ΕΟΚ προβλέπει ότι: «Οποιοσδήποτε θεωρεί ότι το αίτημά του για χορήγηση πληροφοριών απορρίφθηκε ή αγνοήθηκε αδικαιόλογητα ή ότι έλαβε ανεπαρκή απάντηση από μια δημόσια αρχή, δύναται να ζητά διοικητική ή δικαστική αναθεώρηση της απόφασης σύμφωνα με τη σχετική εθνική νομοθεσία». Η οδηγία 90/313/ΕΟΚ μεταφέρθηκε στο ισπανικό δίκαιο μέσω του νόμου 38/1995 της 13ης Δεκεμβρίου 1995.

Η Επιτροπή θα απευθυνθεί στις ισπανικές αρχές προκειμένου να τις καλέσει να παράσχουν πληροφορίες επί των μέτρων που προβλέπονται από τις αρχές για να διασφαλισθεί ότι το εν λόγω έργο δεν συνεπάγεται σημαντικές επιπτώσεις στο περιβάλλον και δεν βλάπτει την ποιότητα ζωής των κατοίκων του Alumbres.

(1) ΕΕ L 10 της 14.1.1997.

(2) ΕΕ L 73 της 14.3.1997.

(3) ΕΕ L 158 της 23.6.1990.